港超聯 柏度首次起孖:要Keep住嗰勢!
2024年04月07日 17:03
東網電視
更多新聞短片
柏度(紅衫)飛剷鄧嘉。(鄧文滔攝)
均業北區中堅柏度(Pedro)周日(7日)於面對深水埗的「中銀人壽香港超級聯賽」中連入兩球,職業生涯第1次梅開二度,他盼望球隊終止聯賽4場不勝後,能夠提升信心,在餘下賽事爭取好成績。
Pedro是役先列後備,惟由於韋法頓上半場傷出,令他提早登場,結果錄得職業生涯首次梅開二度,兼助球隊擺脫聯賽4場不勝,使他倍感欣喜:「我咁大個仔都未試過單場入兩球,但最緊要係幫球隊贏番場,希望呢場打番起嗰勢,之後愈踢愈好。」
北區繼聯賽首循環後,再次以4比1擊敗深水埗,惟Pedro認為對方明顯較季初強,令球隊一度感到吃力,預計之後面對其他隊伍同樣會遇上困難:「好多球隊同深水埗一樣,喺季中簽咗新球員之後,實力比之前好好多,所以嚟緊場場都係硬仗,唔好因為首循環贏過某啲對手,就覺得次循環一定可以贏多次。」